# Star Trek (film)

Star Trek a zo ur film skiant-faltazi amerikan deuet er-maez e 2009. Sevenet eo bet gant J.J. Abrams ha skrivet gant Roberto Occi hag Alex Kurtzman, ha skignet gant Paramount Pictures. Hennezh eo an 11vet film diazezet war frañchiz Star Trek krouet gant Gene Roddenberry daoust ma c'hoarvez en ur gwirvoud-all. Kontañ a ra istor penn-tudennoù an heuliad skinwel orin gant pennoù nevez. Heuliañ a ra troioù-kaer James T. Kirk (Chris Pine) ha Spock (Zachary Quinto) o stourm a-enep Nero (Eric Bana), ur romulan eus an dazont a stourm a-enep Kevread Unanet ar Planedennoù. Krouiñ ur gwirvoud-all a oa evit klask bezañ dieub e-keñver darvoudoù ar filmoù-all hag o redi.
Soñjoù kentañ evit ober ur film a c'hoarvezje a-raok an heuliad skinwel kentañ a zeu eus 1968, met deuet eo en-dro e-pad ar bloavezhioù 1980 e-pad raktres Star Trek VI: The Undiscovered Country a-raok bezañ nec'het gant krouer ar frañchiz. Ar pezh en deus lakaet ar soñj-se war wel en-dro a oa c'hwitadenn Star Trek: Nemesis ha freuzadur an heuliad Star Trek: Enterprise. Ur raktres film a c'hoarvezje goude an heuliad-se a zo bet savet met a-benn ar fin eo bet roet ar raktres da zaou skrivagnerien sot gant Star Trek ha da J.J. Abrams.
Berzh ar film en deus kendrec'het ar studio lañsañ ur rummad teir-oberenn a vo sevenet an hini en e c'houde, Star Trek Into Darkness gant J.J. Abrams c'hoazh ha skrivet gant ar memes tud mui Damon Lindelof a oa rener-arvest Lost (krouet gant Abrams) ha produer Star Trek.

## Istor

Kregiñ a ra an istor e 2233. Emañ an USS Kelvin o studiañ un anadenn iskis pa zeu ur batimamt er-maez eus an anadenn-se, ur lestr romulian a arsailh lestr ar gevread. Goulenn a ra kabiten al lestr romulian digant kabiten an USS Kelvin Richard Robau dont d'e lestr evit atropiñ met ne c'hortoz ket Robau dont en-dro bev ha neuze a ro e c'halloud da George Kirk. Goulennataet eo Robau war lestr ar Romulianed dwar un den anvet Spock hag a zo dianav da Robau ha lazhet eo goude bezañ diskleriet gantañ an deiziad. Hervez urzhioù Robau a lañs Kirk ar skarzherezh goude e varv pa grog e wreg da wilioudiñ. Rankout a ra tarzh al lestr ouzh hini ar Romulianed gant al levierezh automatel evit sikour ar re-all da skampañ kuit met torret eo bet. Neuze e rank Kirk chom war e lestr ha mervel warnañ evit saveteiñ e wreg, e vab nevez-ganet hag ar re-all.
Bloavezhioù war-lerc'h e teu James T. Kirk (mab George Kirk) da vezañ un den yaouank speredek met rebell. Kendrec'het eo gant Amiral Pikes mont da Starfleet Academy evit dont da vezañ kabiten ha lañs a ra un dae : klask ober gwelloc'h eget e dad. En em gavout a ra Kirk gant McCoy hag Uhura ennañ. E fin e stummadur e tap Kirk test ar c'hKobayashi Maru o falsañ ar poelladoù. Tremen a ra e kuzul disiplin tamallet gant Spock en deus graet an test met harzet eo ar c'huzul gant keloù Vulkan a zo arsailhet gant Nero. Peogwir emañ al lodenn vrasañ eus aerlu Starfleet e korn-all ar c'halaksenn e rank Starfleet kas he yaouerien evit sikour ar Vulkaned. Kirk a rank chom war an Douar peogwir eo suspentet met McCoy a zeu a-benn kemer anezhañ war an Enterprise.
E-pad ar veaj e kompren Kirk eo bet savet ur pej gant Nemo ha dont a ra a-benn kendrec'hiñ Pikes ar wirionez gant sikour Uhura he deus troet ur gemennadenn iskis eus al lestr romulian. Pa erruont e Vulkan e tizoloont eo bet distrujet pep lestr ar Gevread. Anavezout a ra Nemo an Enterprise ha pediñ a ra Pikes dont d'e lestr en ur lavarout da Spock en deus un dra da ziskouez dezhañ. Pikes a c'houremenn da gKirk, Sulu ha d'un den-all distrujañ an touller-laser a zo o toullañ Vulkan betek he c'halon en ur lakaat Spock da vezañ "kabiten oberiant" ma ne zeu ket en-dro, ha Kirk evel an eil hini. Distrujet eo an touller gant Kirk ha Sulu met re ziwezhat eo. Tarzhet eo ur misil betek kreiz ar blanedenn gant un danvez-ruz iskis ha kregiñ a ra ar blanedenn da vezañ distrujet. Klask a ra Spock saveteiñ ar re henañ eus e bobl met mervel a ra e vamm a-raok dont a-benn bezañ treuzkaset d'al lestr.
Spock ha Kirk n'en em glevont ket diwar petra ober goude. Fallout a ra da gKirk heuliañ Nero en deus divizet mont d'an Douar met Spock a lâr int re vunut e-tal ur pezh-mell lestr galloudus evel hini Nemo ha ret e vefe dezho mont d'an aerlu a-raok divizout un dra bennak. Peogwir ne asant ket Kirk ouzh e urzhioù e ziviz Spock argas anezhañ war ur blanedenn vihan, implijet evel toull-bac'h gant ar Vulkaned e-lec'h ma'z eus bezañs ar Gevread. Goude bezañ bet poursuet gant loened bras eo saveteet Kirk gant ur Vulkan kozh a zo Spock kozh e gwirionez.
Spock kozh a zispleg penaos eo deuet d'an amzer-se en abeg d'e glask saveteiñ planedenn Romulus a oa en arvar da vezañ lonket en ur super-nova. Siwazh n'eo ket deuet a-benn saveteiñ anezhi ha poursuet eo bet gant kasoni Nero betek bezañ lonket e-parzh an toull du savet evit lonkañ ar supernova a-raok distruj Romulus. Goulenn a ra Spock kozh da gKirk chom hep menegiñ anezhañ da Spock yaouank met da genderc'hel e gefridi betek trec'hiñ Nero....

## Fichenn deknik

* Titl orin : Star Trek
* Sevener : J.J. Abrams
* Senario : Alex Kurtzman ha Roberto Orci, diwar tudennoù krouet gant Gene Roddenberry
* Sonerezh : Michael Giacchino ; Alexander Courage ha Jerry Goldsmith (tem)
* Produiñ : J.J. Abrams, Damon Lindelof ha Stratton Leopold ; Bryan Burk, Alex Kurtzman ha Roberto Orci (oberiant)
* Rener al luc'hskeudennerezh : Dan Mindel
* Penn orner : Scott Chambliss
* Gwiskamantoù : Michael Kaplan
* Frammañ : Mary Jo Markey et Maryann Brandon
* Stumm : Livioù - 35 mm - 2,35:1
* Boujedenn : adalek 150 betek 160 milion a zollar (war a seblant)
* Bro orin : Stadoù-Unanet
* Yezh : saozneg
* Padelezh : 126 munutenn
* Deiziadoù er-maez :
    Stadoù-Unanet : 6 a viz Ebrel 2009
    Kanada : 8 a viz Mae 2009
    Bro-C'hall- Breizh/ Belgia/ Suis : 6 a viz Mae 2009 (er-maez er bed-holl)
       Bro-C'hall- Breizh : 17 a viz Du 2009 (e DVD)

## Aktourien hag aktourezed

| Chris Pine : James T. Kirk (deuet war an oad) Zachary Quinto : Spock (deuet war an oad) Leonard Nimoy : Spock (kozh) Eric Bana : Nero Bruce Greenwood : Christopher Pike Karl Urban : Leonard McCoy Zoë Saldaña : Nyota Uhura | Simon Pegg : Montgomery Scott John Cho : Hikaru Sulu Anton Yelchin : Pavel Chekov Ben Cross : Sarek (tad vulkan Spock) Winona Ryder : Amanda Grayson (mamm merc'h-den Spock) Chris Hemsworth : George Samuel Kirk (tad James Kirk) Jennifer Morrison : Winona Kirk (mamm James Kirk) |
* Faran Tahir : Kabiten Robau
* Clifton Collins Jr. : Ayel
* Diora Baird : sklav Orion
* Antonio Elias : Ofiser Pitts
* Sean Gerace : un ofiser taktik
* Randy Pausch : ezel skipailh ar c'hKelvin
* Tim Griffin : Ijinour ar c'hKelvin
* Freda Foh Shen : Kelvin Helmsman
* Katarzyna Kowalczyk : Kelvin Alien
* Jason Brooks : Romulan Helmsman
* Sonita Henry : mezeg war an USS Kelvin
* Kelvin Yu : Teknikour medisin #1
* Marta Martin : Teknikour medisin #2
* Tavarus Conley : ezel skipailh ar c'hKelvin #1
* Jeff Castle : ezel skipailh ar c'hKelvin #2
* Billy Brown : Blenier Med Evac
* Jimmy Bennett : James T. Kirk (yaouank)
* Greg Grunberg : Stepdad (mouezh)
* Spencer Daniels : Johnny
* Jeremy Fitzgerald : poliser Iowa
* Zoe Chernov : studier vulkan
* Max Chernov : studier vulkan
* Jacob Kogan : Spock (yaouank)
* James Henrie : Vulkan Bully #1
* Colby Paul : Vulkan Bully #2
* Cody Klop : Vulkan Bully #3
* Akiva Goldsman : ezel kuzul vulkan #1
* Anna Katarina : ezel kuzul vulkan #2
* Douglas Tait : Long Face Bar Alien
* Tony Guma : Lew rener an davarn
* Gerald W. Abrams : Barfly #1
* James McGrath, Jr. : Barfly
* Jason Matthew Smith : Burly Cadet #1
* Marcus Young : Burly Cadet #2
* Bob Clendenin : micherour santier batimañtoù
* Darlena Tejeiro : Ofiser nij
* Reggie Lee : Rener an test #1
* Jeffrey Byron : Rener an test #2
* Jonathan Dixon : Ofiser taktik an drevezer
* Tyler Perry : Amiral Richard Barnett
* Ben Binswagner : Amiral James Komack
* Margot Farley : berrskriverez ar C'huzul
* Paul McGillion : Barracks Ofiser
* Lisa Vidal : Barracks Ofiser
* Alex Nevil : ajent an navet
* Tania Gunadi : Yaouaer alien Starfleet
* Kimberly Arnand : Yaouaer alien #1
* Sufe M. Bradshaw : Yaouaer alien #2
* Jeff Chase : Yaouaer alien #3
* Charlie Haugk : ezel skipailh an Enterprise #1
* Nana Hill : ezel skipailh an Enterprise #2
* Michael Saglimbeni : ezel skipailh an Enterprise #3
* John Blackman : ezel skipailh an Enterprise #4
* Jack Dalmas : ezel skipailh an Enterprise #5
* Shaela Luter : ezel skipailh an Enterprise #6
* Sabrina Morris : ezel skipailh an Enterprise #7
* Michelle Parylak : ezel skipailh an Enterprise #8
* Oz Perkins : Ofiser pellgomzadennoù an Enterprise
* Amanda Foreman : Hannity
* Michael Berry Jr. : Ofiser taktik romulan
* Lucia Rijker : Ofiser romulan ar pellgomzadennoù
* Pasha Lychnikoff : Kommadant romulan
* Matthew Beisner : ezel ar skipailh romulan #1
* Neville Page : ezel ar skipailh romulan #2
* Jesper Inglis : ezel ar skipailh romulan #3
* Greg Ellis : Penn ijinour Olson
* Marlene Forte : Penn dougen
* Leonard O. Turner : Henaour vulkan #1
* Mark Bramhall : Henaour vulkan #2
* Ronald F. Hoiseck : Henaour vulkan #3
* Irene Roseen : Henaour vulkan #4
* Jeff O'Haco : Henaour vulkan #5
* Scottie Thompson : gwreg Nero
* Deep Roy : Keenser
* Majel Barrett Roddenberry : mouezh urzhiataer an USS Enterprise

## Lidoù
### Lore

* Oscar 2010 : fard gwellañ.
* Saturn Awards 2010 : fard gwellañ.
* Empire Awards 2010 : film skiant-faltazi gwellañ.

### Anvet

* Oscar 2010 : son gwellañ, frammañ son gwellañ, efedoù gwel gwellañ.
* Saturn Award 2010 : sevener gwellañ (evit J.J. Abrams, dekorioù gwellañ, film skiant-faltazi gwellañ, efedoù ispisial gwellañ, senario gwellañ.
* BAFTA 2010 : son gwellañ, efedoù gwel gwellañ.

## Notennoù ha daveoù

* ↑ (en) Box-office US - Box Office Mojo

## Da welout

a vo kavet e Wikimedia Commons.

### Liammoù diabarzh
#### Saga Star Trek

* Filmoù diazezet war an heuliad skinwel orin :
** Star Trek: The Motion Picture (1979)
** Star Trek II: The Wrath of Khan (1982)
** Star Trek III: The Search for Spock (1984)
** Star Trek IV: The Voyage Home (1986)
** Star Trek V: The Final Frontier (1988)
** Star Trek VI: The Undiscovered Country (1991)
* Film diazezet war an heuliad skinwel orin ha war Star Trek: The Next Generation :
** Star Trek: Generations (1994)
* Filmoù diazezet war Star Trek: The Next Generation :
** Star Trek: First Contact (1996)
** Star Trek: Insurrection (1998)
** Star Trek : Nemesis (2002)
* Filmoù diazezet war hollved Star Trek, o adkemer tudennoù an heuliad skinwel orin hep adkemer an amzerañ orin :
** Star Trek (2009)
** Star Trek Into Darkness (2013)

### Liammoù diavaez

* (en) Diskleriadenn war al lec'hien ofisiel
* (en) Lec'hien ofisiel
* (en) NCC-1701